open-index/open-wikipedia-markdown huggingface dataset:
மறைமலைநகர் தொடருந்து நிலையம்

**மறைமலைநகர் - காமராஜர் தொடருந்து நிலையம்** (*Maraimalai Nagar Kamarajar Railway Station*நிலையக் குறியீடு:**MMNK**) இந்தியாவின், தமிழ்நாடு மாநிலத்திலுள்ள, சென்னை புறநகரில் அமைந்துள்ள ஒரு தொடருந்து நிலையமாகும். இந்த நிலையம், சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது. இந்த நிலையம் சென்னைக் கடற்கரை–செங்கல்பட்டு வழித்தடத்தில் அமைந்துள்ளது. இது செங்கல்பட்டு மாவட்டத்தைச் சேர்ந்த தொடருந்து நிலையம் ஆகும்.

இது சென்னையின் புறநகர்ப் பகுதியான மறைமலைநகர் மற்றும் அதன் சுற்றுவட்டாரத்திற்கு சேவை செய்கிறது. இது சென்னைக் கடற்கரை சந்திப்பிலிருந்து 47 கி.மீ. தொலைவில் அமைந்துள்ளது மற்றும் மறைமலைநகரில் தேசிய நெடுஞ்சாலை - 45 இல் அமைந்துள்ளது. இது கடல் மட்டத்திலிருந்து 55 மீ உயரத்தில் உள்ளது.

## வரலாறு
1965 ஆம் ஆண்டு சனவரி 9 ஆம் தேதி, தாம்பரம்–செங்கல்பட்டு வழித்தடம் மின்மயமாக்கப்பட்டபோது, இந்த நிலையத்தின் வழித்தடமும் மின்மயமாக்கப்பட்டது.

## சென்னையில் உள்ள முக்கிய தொடருந்து நிலையங்கள்
* சென்னை எழும்பூர் தொடருந்து நிலையம்
* சென்னை மத்திய தொடர்வண்டி நிலையம்
* தாம்பரம் தொடருந்து நிலையம்

## மேற்கோள்கள்

## வெளி இணைப்புகள்
* மறைமலைநகர் தொடருந்து நிலையம்

பகுப்பு:செங்கல்பட்டு மாவட்டத்திலுள்ள தொடருந்து நிலையங்கள்
பகுப்பு:சென்னை புறநகர் தொடருந்து நிலையங்கள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
அ. வெளாம்பட்டி

**அ.வெளாம்பட்டி**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் அ.அக்ராஹாரம் ஊராட்சிக்கு உட்பட்ட ஒரு கிராமம் ஆகும்.

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°04'39.0"N 78°26'17.1"E ஆகும். இங்கு 331 குடும்பங்களும் 1334 மக்களும் வசிக்கின்றனர். இதில் 666 ஆண்களும் 668 பெண்களும் அடங்குவர்.

## மேற்கோள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தர்மபுரி மாவட்டத்திலுள்ள கிராமங்கள்
மேல்பட்டி பாறை ஓவியம்

**மேல்பட்டி பாறை ஓவியங்கள்** என்பது தமிழத்தின் கிருஷ்ணகிரி மாவட்டம், கிருஷ்ணகிரியிலிருந்து மகாராஜாகடை ஊருக்கு செல்லும் வழியில் 4 கி.மீ தொலைவில் மேல்பட்டி கிராமத்தில் உள்ள ஒரு பாறை ஓவியம் ஆகும். இது இந்த ஊாில் இடதுபுறமுள்ள சிறு குன்றில் மங்கா கவியில் (கவி என்றால் குகை என்று பொருள் ) என்னும் குகையில் இப்பாறை ஓவியங்கள் அமைந்துள்ளன. தோராயமாக 5000ஆண்டுகள் பழைமை வாய்ந்ததாக கருதப்படும் இவ்வெண்சாந்து ஓவியத்தில் பலவித வளமை குறியீடுகளும், சூரிய சந்திர குறியீடுகளும், கழுதைமீது அமர்ந்து செல்லும் போர்வீரனின் ஓவியமும், தூரிகையின்றி விரலால் புனைந்த ஓவியம் என்பதை பிரதிபலிக்கும் வகையில் வரைந்தவனின ஐவிரலும் வரையப்பட்டுள்ளது. இக்குகையில் முந்தைய தலைமுறையினை சேர்ந்த மூதாட்டி ஒருவர் காளியம்மனாக கல்நட்டு வழிபட்டு வந்துள்ளார். இதனையொட்டி வற்றாத நீருற்று ஒன்று இருந்துள்ளது. கடந்த பத்துவருடத்தில் இது வற்றிவிட்டதாக கூறப்படுகிறது. தற்போது இந்த மலையை கற்களுக்காக உடைத்து வருகின்றனர். மலையின் நடு உச்சியில் அமைந்துள்ள குகையில் தெய்வசிலை உள்ளதால் இதுவரை இந்தக் குகை உடைக்கப்படாமல் உள்ளது.
## மேற்கோள்

பகுப்பு:தமிழ்நாட்டுப் பாறை ஓவியங்கள்
பகுப்பு:கிருஷ்ணகிரி மாவட்டம்
திறமை

**இயல்திறன்** அல்லது **திறமை (''aptitude'')** என்பது ஆற்றலுக்கான ஒரு கருவி. ஒரு வேலையை குறிப்பிட்ட நிலையில் செய்து முடிக்கத் தேவைப்படும் ஆற்றல் எனக் கூறலாம். சிறந்த திறனை "திறமை" என்று கருதலாம். திறன் என்பது புலன் அல்லது மனம் சார்ந்த ஒன்று. இயல்திறன் என்பது பிறப்போடு பெறப்பட்ட ஆற்றல், ஒரு குறிப்பிட்ட வேலையைச் செய்வதற்கு தேவைப்படும் அளவிற்கு வளர்ந்திருக்கிறதா அல்லது வளர்ச்சியடையாமல் உள்ளதா என்பதாகும். மேலும் திறன் அறிவு, புரிதல், கற்றல் அல்லது பெற்ற திறமைகள் (திறன்கள்) அல்லது அணுகுமுறை ஆகியவற்றை உருவாக்குகிறது. அறிவாற்றல் இயல்பான திறமை மற்றும் சாதனைக்கு முரணாக இருக்கிறது, இது அறிவு அல்லது திறனைக் கற்றல் மூலம் பெறப்படும் திறன் ஆகியவற்றைக் குறிக்கிறது.

கிளாடுவில்(2008) மற்றும் கோல்வின்(2008) ஆகியோரின் கூற்றுப்படி, ஒரு சிறந்த செயல் திறனைத் திறமையின் அடிப்படையிலோ அல்லது கடுமையான பயிற்சியின் அடிப்படையிலோ பிரித்துப் பார்ப்பது மிகக் கடினமான ஒன்று. திறமையானவர்கள் எப்போதும் தங்களது சிறந்த திறனை சில முயற்சிகளிலோ அல்லது வகையிலோ அல்லது ஒரே வழிகாட்டுதல் மூலமோ வெளிப்படுத்த முடியும்.
## வெளி இணைப்புகள்

## மேற்கோள்

பகுப்பு:திறன்கள்
பேசிலோமைசிஸ் லிலாசினஸ்

**பர்புரியோசிலியம் லிலாசினம்** என்பது ஓபியோகார்டிசிபிடேசியே குடும்பத்தைச் சேர்ந்த இழை பூஞ்சை இனமாகும்.  பயிரிடப்பட்ட மற்றும் பயிரிடப்படாத மண் காடுகள், புல்வெளிகள், பாலைவனங்கள், முகத்துவார வண்டல்கள் மற்றும் கழிவுநீர் தேக்கங்கள்  உள்ளிட்ட பல்வேறு  வாழ்விடங்களிலிருந்து இது சேகரிக்கப்பட்டுள்ளது. இது நூற்புழு முட்டைகளிலும், எப்போதாவது வேர்-முடிச்சு மற்றும் நீர்க்கட்டி நூற்புழுக்களின் பெண் வகைகளிலும் காணப்படுகிறது. கூடுதலாக, இது பல பயிர்களின் ரைசோஸ்பியரில் அடிக்கடி கண்டறியப்பட்டுள்ளது. 

## பயன்கள்
### தாவர ஒட்டுண்ணி நூற்புழுக்களை கட்டுப்படுத்தும் இயற்கை முகவர்
தாவர ஒட்டுண்ணி நூற்புழுக்கள் பல்வேறு வகையான பயிர்களுக்கு குறிப்பிடத்தக்க பொருளாதார இழப்புகளை ஏற்படுத்துகின்றன. இப்பூசண நுண்ணுயிரியில் உள்ள கொனிடியோஸ்போர் நூற்புழுக்களின் முட்டை முதல் அனைத்து பருவங்களையும் தாக்கி அழிக்கின்றது. இறந்த நூற்புழுக்கள் மீது பூசணம் நன்றாக வளர்ந்து மேலும் அதிக நூற்புழுக்களை தாக்கி அழிக்கிறது. நூற்புழுக்கள் பயிர்களின் வேரை அரிப்பதினால் , வேர் மற்றும் கிழங்கு அழுகல் நோயை உண்டாக்கக் கூடிய் பூசணங்கள் மிகவும் எளிதாக பயிர்களைத் தாக்க ஏதுவாகின்றது. நூற்புழுக்களை அழிப்பதால் மறைமுகமாக வாடல், மற்றும் வேர் அழுகல் நோய்களில் இருந்து பயிருக்கு பாதுகாப்பு அளிக்கிறது.
### நொதிகள்
பி.லிலாசினம் உற்பத்தி செய்யும் பல நொதிகள் ஆய்வு செய்யப்பட்டுள்ளன. மெலாய்டோகைன் ஹேப்லா எனப்படும் தாவர உண்ணிக;ளின் முட்டைகளுக்கு எதிரான உயிரியல் செயல்பாடு கொண்ட ஒரு அடிப்படை செரின் புரோட்டீஸ் அதில் அடையாளம் காணப்பட்டுள்ளது.  பி.லிலாசினத்தின் ஒரு திரிபு புரோட்டீஸ் மற்றும் ஒரு சிட்டினேஸ் ஆகியவற்றை உருவாக்குவதாகக் காட்டப்பட்டுள்ளது, இது ஒரு நூற்புழு முட்டை ஓட்டை பலவீனப்படுத்தக்கூடும், இதனால் ஒரு குறுகிய நோய்த்தொற்று பெக் உள்ளே செல்ல உதவுகிறது. 

## மேற்கோள்கள்

பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
பகுப்பு:பூஞ்சைகள்
சொறித் தவளை

இது மாலைப் பொழுதில் மறைவிடங்களில் இருந்து வெளி வரும் ஒரு வகைத் தேஎரையாகும். இதன் தோல் சொரசொரப்பாகவும் ஈரமின்றியும் இருக்கும். பின்கால் விரல்களைச் சவ்வு சிறிதே இணைத்திருக்கும். இரண்டு தாடைகளிலும் பற்கள் இராது. முதுகெலும்பின் முன் பக்கத்தில் முள்ளெலும்புகள் குழிவாக இருக்கும். ஆப்பிரிக்காவிலுள்ள் பியூவோ பிராய்ச்சி என்னும் இனத்தீன் தோல் வழவழப்பாக இருக்கும்.

இந்தியச் சொறித்தவளை கண்களுக்குப் பின்னால் இரண்டு நீள் சுரப்பிகளிருந்து ஆல்கலாய்டு நச்சு வெளிவருகிறது. இவற்றின் முக்கிய உணவு பூச்சிகள். எனினும் பியூவோ வல்காரிஸ் என்னும் இனத்தைச் சார்ந்த தவளைகள் சுண்டெலியையும் விழுங்கி விடும். சொறித் தவளைகள் உலகெங்கும் பரவலாகக் காணப்படுகின்றன.

பகுப்பு:தவளைகள்
பாலாகொன்றயனதுர்கம்

**பாலாகொன்றயதுர்கம்** என்னும் ஊர் கிருஷ்ணகிரி மாவட்டம், சூளகிரி ஓன்றியத்தில் அமைந்துள்ளது. இந்த ஊர் தமிழ்நாடு வனக்காப்பு பகுதில் அமைந்துள்ளது. பாலாகொன்றயதுர்கம் பகுதியில் உள்ள மக்கள் தாழ்த்தப்பட்ட இனத்தை சார்ந்தவர்கள். இந்த ஊரில் பாலகொண்டராயன் மலை என்ற பெரிய மலை உள்ளது. அந்த மலையில் பெருமாள்  கோயில் உள்ளது. இந்த கோவிலில் ஒவ்வொரு சனிக்கிழமையும் பக்தர்கள் ஏறிச்சென்று வணங்குவது மிகவும் பிரசத்தம். ஆண்டுதோறும் பூரட்டாசி மாத சனிக்கிழமைகளில் பல்லராயிரகணக்க மக்கள் மலைக்கு செல்கின்றனர்.

பகுப்பு:கிருஷ்ணகிரி மாவட்டத்திலுள்ள கிராமங்கள்
பைரநாயக்கம்பட்டி

**பைரநாயக்கம்பட்டி** (*Bairnayakkampatty*) என்பது இந்தியாவின் தமிழ்நாட்டில் அமைந்துள்ள தர்மபுரி மாவட்டம், அரூர் வட்டம் பையர்நாயக்கன்பட்டி ஊராட்சி உட்பட்ட ஒரு சிற்றூர் ஆகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து  75 கிலோமீட்டர் தொலைவிலும், அரூரில் இருந்து 30 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 12°02'08.6"N 78°38'46.1"E ஆகும். 

## மக்கள் வகைபாடு
2011 மக்கள் தொகை கணக்கெடுப்பின்படி இங்கு 1391 குடும்பங்களும் 5650 மக்களும் வசிக்கின்றனர். இதில் 2859 ஆண்களும்  2791 பெண்களும் அடங்குவர். கல்வியறிவு பெற்றவர்கள் விகிதம் 50.07% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தர்மபுரி மாவட்டத்திலுள்ள கிராமங்கள்
கீழானூர்

**கீழானூர்** (*Kilanur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செல்லம்பட்டி ஊராட்சிக்கு உட்பட்டது. 

## அமைவிடம்
இந்த ஊரானது மாவட்டத் தலைநகரான தருமபுரியிலிருந்து 40 கிலோமீட்டர் தொலைவிலும், அரூரிலிருந்து 10 கிலோமீட்டர் தொலைவிலும் அமைந்துள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'17.4"N 78°31'42.6"E ஆகும்.

## மக்கள் வகைப்பாடு
2011 இந்திய மக்கள்தொகைக் கணக்கெடுப்பின்படி இக்கிராமத்தில் 407 குடும்பங்களும் 1,605 மக்களும் வசிக்கின்றனர். இதில் 816 ஆண்களும் 789 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
தொங்கும் பள்ளத்தாக்கு

**தொங்கும் பள்ளத்தாக்கு** (Hanging Valley) என்று அழைக்கப்படுவது ஒரு பள்ளத்தாக்கு அமைப்பாகும். 
இவை பனியாறுகளோடு தொடர்புடைய நிலத்தோற்றங்களுள் ஒன்று ஆகும். முதன்மை கண்டப் பனியாறு, துணைப் பனியாற்றினை விட அதிக அளவு அரிப்புத்திறன் கொண்டிருக்கும் போது தொங்கும் பள்ளத்தாக்கு உருவாகின்றது.
துணை ஆற்றில் உள்ள பனி உருகிய பின்பு அது முதன்மையாற்றின் மீது தொங்கிக் கொண்டிருப்பது போல் காட்சியளிக்கும்.
இவ்வாறான துணை ஆறு தொங்கும் பள்ளத்தாக்கு என அழைக்கப்படுகின்றது.
## மேற்கோள்கள்

பகுப்பு:பள்ளத்தாக்குகள்
மூட்டுவலி

**மூட்டுவலி** என்பது எலும்புகள் இனையுமிடத்தில் உன்டகும் வ்லி விரல்களை மடக்கமுடியதது,மற்றும் கை கால்கலை நீட்டமுடியாதது இதன் அறிகுறிகள் ஆகும்.  மற்ற அறிக்றிகள் மூட்டுக்கள் சிவத்தல்,வீக்கம். போன்றவை. மேலும் இந்த நோயால் மேலும் சில உறுப்புக்களும் பாதிக்கப்படலாம். இது நாள்பட்ட வலியாகவோ உடனடி வலியாகவோ இருக்கலாம்.

## மூட்டுவலியின் வகைகள்
.
100-க்கும் மேற்பட்ட மூட்டுவலிகள் கானப்ப்டுகின்றன. பொதுவாக காணப்படும் மூட்டுவலி  (degenerative joint disease) மற்றும் ருமேடிக் மூட்டுவலி. ஆஸ்டியோஆர்த்ரைடிஸ். வயது முதிர்வின் காரனமாக தோன்றுகிறது இது விரல்கல்,மூட்டுக்கள் மற்றும் இடுப்புபகுதியை பாதிக்கும். ருமட்டாய்டு மூட்டுவலி நோயெதிர்ப்பு சக்தி குறைபாட்டினால் ஏற்படுகிறது இது கை மற்றும் பாதங்களை பாதிக்கிறது. மேலும் சிலவகைகள் கௌட், லுபஸ்,மற்றும் செப்டிக் மூட்டுவலி. 

சிகிச்சைமுறைகள் ஓய்வு,மூட்டுகளில் ஐஸ் வைத்தல்,மூட்டுகளில் வெப்பஒத்தடம் கொடுத்தல். உடல் எடையைக் குறைத்தல் மற்றும் உடற் பயிற்சி சிறந்தபயனலிக்கும்.  வலி நிவாரனிகள் ஐப்ருஃபின்,பாராசிட்டமால் (acetaminophen) பயன்படுத்தலம். சில நேரங்களில் மூட்டு மாற்று அறுவை சிகிச்சை தேவைப்படும். 

ஆஸ்டியோஆர்த்ரைடிஸால்  3.8% க்கும் மேற்பட்ட மக்களும் ருமட்டாய்டு மூட்டுவலியால் 0.24% மக்களும். கௌட் பாதிப்பு 1 முதல் 2% ம் மேற்கத்திய நாடுகளின் சில பகுதிகளில் . ஆஸ்திரேலியாவில் 15% மக்களும்,[10] அமெரிக்கவில் 20% க்கும் மேற்பட்டவர்களும் பாதிக்கப்பட்டுள்ளனர். பொதுவாக இந்நோய் வயது முதிற்வின் காரனமாகவே தோன்றுகிறது.

## மேற்கோள்கள்

பகுப்பு:பகுப்பு:வலி
பகுப்பு:நோய்கள்
பகுப்பு:மனித உணர்வுகள்
தோற்ற மெய்ம்மை

**தோற்ற மெய்ம்மை** (virtual reality) அல்லது **மெய்நிகர் உண்மை** என்பது கணினியால் உருவாக்கப்பட்ட தோற்றங்களை மெய்யுருவம் போல் காட்டுவதாகும். இது கணினி விளையாட்டுகளிலும், திரைப்படங்களிலும் அதிகமாகவும், இராணுவம், வானியல் போன்றவற்றில் குறைவாகவும் உபயோகிக்கப்படும் தொழினுட்பம். AR / VR இன் சந்தை ஏற்கனவே ஒரு பில்லியன் டாலர் சந்தையாக மாறியுள்ளது, இது ஒரு சில ஆண்டுகளுக்குள் $ 120 பில்லியன் சந்தைக்கு அப்பால் வளரத் திட்டமிடப்பட்டுள்ளது.

## வரலாறு
1920களில் பயிற்சிப் போர்விமானிகளுக்கு இராணுவ விமானங்களில் போரிடும் முறைகளை மெய்நிகர் உண்மையாக உருவாக்கி வழங்கியவர் எட்வின் லிங். 1980 களில் நாசா விண்வெளி ஆராய்ச்சி நிறுவனம் மெய்நிகர் உண்மையைப் பயன்படுத்தியது. 1990களில் பொதுமக்களிடம் மெய்நிகர் உண்மையைக் கொண்டுவந்தவர் ஜேரன் லேனியா். இவர்தாம் முதன்முதலில் வெர்சுவல் ரியாலிட்டி எனும் சொல்லையும் பயன்படுத்தினார். இவருக்கு உதவியாக இருந்தவர் தோம் சிம்மர்மேன்.

## தோற்ற மெய்ம்மை செயல்பாடு
இன்றைய மெய்நிகர் உண்மைக்குரிய களங்களில் பங்கேற்க கணினி மென்பொருள் பெரிதும் பயன்படுகின்றன. கணினியில் உருவகப்படுத்தப்பட்ட முப்பரிமாண  களங்களில் பங்கேற்க தரவுகள் கொண்ட தலைக்கவசம், மேலாடை, கையுறை, காலுறை, துப்பாக்கி போன்றவை பயன்படுத்தப்படுகின்றன. இம்மாதிரியான கருவிகளை பயன்படுத்தி எதிரியைச் சுடுதல், பந்தயக்கார் ஓட்டுதல், கடலுக்குள் செல்லுதல், பரவெளியில் மிதத்தல் போன்ற அனுபவங்களை அளிக்கிறது.

## பயன்பாடு
தொடக்கத்தில் போர் பயிற்சிகளைச் செய்வதற்காகவும், மனமகிழ் பொழுதுபோக்கிற்காகவும் உருவாக்கப்பட்ட இது, இன்று அறுவை சிகிச்சை, விவசாயத்துறை, கட்டுமானத்துறை, கலை, கல்வி, வணிகத்துறை, மனநலம் பாதிக்கப்பட்டோர் மீள்துறை போன்ற துறைகளில் விரைவான வளர்ச்சி கண்டு வருகிறது.

## உதாரணம்
வலது|thumb|180px|தோற்ற மெய்மை

ஐக்கிய அமெரிக்கக் கடற்படையினர் வான்குடை பயிற்சிக்கு தோற்ற மெய்ம்மையினை பயன்படுத்துவது வழக்கம்.

## சமுதாயத்தில் ஏற்படுத்திய தாக்கம்
தோற்ற மெய்ம்மை கணினி விளையாட்டுகள் விளையாடும் குழந்தைகள், உண்மையான மைதானத்தில் விளையாடும் அளவுக்கு பக்குவம் பெறுவதில்லை என்பது சமூக ஆர்வலர்களின் ஆதங்கம்.

## மேற்கோள்களும் குறிப்புகளும்


பகுப்பு:கணினியும் சமூகமும்
பகுப்பு:அமெரிக்கக் கண்டுபிடிப்புகள்
பகுப்பு:கணினி விளையாட்டுக்கள்
பகுப்பு:புதிய ஊடகம்
செரப்பணஞ்சேரி வீமீசுவரர் கோயில்

**செரப்பணஞ்சேரி வீமீசுவரர் கோயில்** (*Veemeeswarar Temple, Serapanancheri*) என்பது தமிழ்நாட்டில் காஞ்சிபுரம் மாவட்டத்தில் உள்ள ஒரு சிவன் கோயிலாகும்.

## அமைவிடம்
இக்கோயில் காஞ்சிபுரம் மாவட்டத்தில் செரப்பணஞ்சேரி என்னுமிடத்தில் உள்ளது. பெருவஞ்சூர், ராஜேந்திரசோழ நல்லூர், கேசரிநல்லூர் ஆகிய பெயர்களில் இவ்வூர் அழைக்கப்பட்டுள்ளது. காஞ்சிபுரத்திற்கும் மாமல்லபுரத்திற்கும் இடையே காணப்படுகின்ற மாடக்கோயில்களில் இக்கோயில் 18-ஆவது கோயிலாகும்.

## இறைவன், இறைவி
இக்கோயிலின் மூலவராக வீமீசுவரர் உள்ளார். இறைவி சுவர்ணாம்பிகை ஆவார். மண்ணிவாக்கம் மண்ணீசுவரர், செரப்பணஞ்சேரி வீமீசுவரர் கோயில்கள் ஒரே சிற்பியால் கட்டப்பட்டவையாகக் கருதப்படுகின்றன. மூலவர் ஆறடி உயர லிங்கத் திருமேனியாக உள்ளார். இடப்பாகத்தில் இறைவி தெற்கு நோக்கிய நிலையில் உள்ளார். சுவாமிக்கு எதிரில் யுகத்திலிருந்து வெளிவருவது போல் ஒரு கல்லில் சிவன் நின்ற நிலையில் உள்ளார்.

## அமைப்பு
இக்கோயிலில் இரு நந்திகள் மூலவரை நோக்கிய வகையில் உள்ளன.கோஷ்டத்தில் நர்த்தன கணபதி, தட்சிணாமூர்த்தி, லிங்கோத்பவர், பிரம்மா, துர்க்கை ஆகியோர் உள்ளனர். கருவறை மண்டபத்தில் கல்வெட்டுகள் காணப்படுகின்றன.  உலக மக்களின் தோஷங்களையும், பாவங்களையும் நீக்குவதற்காக சூரியன் சரியான சிவன் கோயிலைத் தேடி வந்தான். அவ்வாறு செல்லும்போது ஒரு முறை ரத சப்தமி காலத்தில் தன்னுடைய தேரின் சக்கரத்தை தெற்கிலிருந்து வடக்கு நோக்கி திருப்பினான். அப்போது இவ்விடத்திற்கு வந்து ஒரு தீர்த்தத்தை உண்டாக்கினான். சூரியன் வழிபட ஆரம்பித்த நிலையில் அனைவரும் வழிபட ஆரம்பித்தனர். விண்மீன்களும் அவ்வாறு வழிபடவே இங்குள்ள இறைவர் விண் மீன் ஈசுவரர் என்று அழைக்கப்பட்டு பின்னர் வீமீசுவரர் ஆனார். இதுபோல சுக்கிரன் தனக்காக ஒரு இடம் வேண்டுமென்று இறைவியிடம் வேண்ட அவள் தன் ஆபரணத்தைக் கழற்றித் தந்து நவக்கிரகத் தலைவனே வந்து வழிபடும்போது தனியாக அவன் ஒரு இடம் கோரக்கூடாது என்றார். அதனைக் கேட்ட சுக்கிரன் இறைவியின் சொல் கேட்டான். தான் பெற்றவாறு மற்றவர்களும் இறைவியிடம் சுவர்ணம் ஆன செல்வத்தைப் பெற வேண்டும் என கேட்டுக்கொண்டான். அதனால் இறைவி சுவர்ணாம்பிகை என்ற பெயரைப் பெற்றார்.

## திருவிழாக்கள்
மாதப் பிரதோஷம், மகா சிவராத்திரி, கார்த்திகை, சோம வாரம், தமிழ்ப் புத்தாண்டு உள்ளிட்ட விழாக்கள் இங்கு கொண்டாடப்படுகின்றன.

## மேற்கோள்கள்

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
கெவின் ஓவன்சு

**கெவின் யானிக் சிடீன்** (Kevin Yanick Steen) (பிறப்பு 7, மே, 1984) என்பவர் ஓர் கனேடிய மல்யுத்த வீரர். அவர் டபிள்யு டபிள்யு ஈ  உலக மற்போர் மகிழ்கலை நிறுவனத்தில் சிமாக்டவுன் என்ற நிகழ்ச்சியில் **கெவின் ஓவன்சு** என்ற புனை பெயரில் பங்கேற்கிறார். மேலும் இவர் நடப்பு அமெரிக்க வாகையர், இது இவரது இரண்டாம் முறை.

ஓவன்சு இதற்கு முன்னதாக உலக மற்போர் மகிழ்கலை நிறுவனத்தின் - வளரும் நிறுவனமான என் எக்சு டீ-யில்  ஒரு தடவை என் எக்சு டீ வாகையராக, பிரதான நிறுவனத்திற்கு மே 2015 அறிமுகமாவதற்கு முன் இருந்தார். இவர் இண்டர்காண்டினண்டல் மற்றும் அமெரிக்க சாம்பியனாக இரு முறையும், உலக சாம்பியனாக ஒரு முறையும் ( அதிகப்படியான நாட்கள் சாம்பியனாக இருந்தவர், 189 நாட்கள்)

இவர் சர்வதேச மல்யுத்த சிண்டிகேட் நிறுவனத்தில் மல்யுத்தப் போட்டிகளில் பங்கேற்றார். அதில் அவர் மூன்று முறை சிண்டிகேட்  உலக மிகுகன வாகையாளர் பட்டத்தினைப்பெற்றார். அதன்பின் அனைத்து அமெரிக்க மல்யுத்த தொடரில் பங்கேற்றார். அங்கு  அவர் அமெரிக்க மிகுகன வாகையாளர் பட்டத்தினைப் பெற்றார். காம்பாட் சோன் மல்யுத்த நிகழ்ச்சியில் கலந்துகொண்டு அங்கு அவர் CZW அயர்ன் மேன் வாகையாளர் பட்டத்தினை வென்றார். அவர் உலகமற்போர் மகிழ்கலை நிறுவனத்தின் அங்கத்துவ நிறுவனமான  என் எக்ஸ் டியில்  கெவின் ஓவன்ஸ் பெயரில் மல்யுத்தம் செய்த பின் பரவலாக அறியப்பட்டார், அங்கு அவர் ஒரு முறை என் எக்ஸ் டி வாகையாளர் பட்டத்தினை வென்றார்., மே 2015 இல் முக்கிய பட்டியலில் அறிமுகமாகிய பின் ஒரு முறை யுனிவர்சல் வாகையாளர் பட்டத்தினையும், இரண்டு முறை இன்டர் கண்டங்களுக்கு இடையிலான  வாகையாளர் பட்டத்தினையும், யுனைடெட் ஸ்டேட்ஸ் வாகையாளர் பட்டத்தினையும் மூன்று முறை வென்றுள்ளார்.

## ஆரம்பகால வாழ்க்கை
ஸ்டீன் மே 7, 1984, கியூபெக்கிலுள்ள செயிண்ட்-ஜீன்-சுர்-ரிச்சலீயுவில் பிறந்தார், கியூபெக்கின் மேரிவில்லில் வளர்ந்தார். அவருக்கு எட்வர்ட் என்ற சகோதரர் உள்ளார். அவர் பிரெஞ்சு-கனடிய வம்சாவளியைச் சேர்ந்தவர், பிரெஞ்சு மொழி இவரின் தாய்மொழி ஆகும். தனது இளமைக் காலத்தில் ஐஸ் ஹாக்கி, கால்பந்து மற்றும் பேஸ்பால் ஆகியவற்றில் ஸ்டீன் பங்கேற்றார். ஒரு கால்பந்து விளையாட்டின் போது காயம் ஏற்பட்டதனால் அதன் பிறகு அதில் இவர் கவனம் செலுத்தவில்லை. ரெசில்மேனியா பதினொன்றாம் பருவத்தில் டீசல் மற்றும்  ஷான் மைக்கேல்ஸுக்கும் இடையிலான போட்டி ஒன்றினைக் கண்ட பிறகு தான் ஒரு தொழிற்முறை மல்யுத்த வீரராக மாற வேண்டும் என நினைத்தார் 

## தொழில்முறை மல்யுத்த வாழ்க்கை

### ஆரம்பகால வாழ்க்கை (2000-2004)
கெவின் ஓவன்சு 14 வயதாக இருந்தபோது, கியூபெக்கை தளமாகக் கொண்ட மல்யுத்த வீரரான செர்ஜ் ஜோடோயின் தலைமையில் பயிற்சியைத் தொடங்க அவரது பெற்றோர் அனுமதித்தனர். அடுத்த ஆண்டு, ஸ்டீன் ஜாக்ஸ் ரூஜோ என்பவரிடம்பயிற்சியைத் தொடங்கினார். பிறகு ,அவர் தனது பிரதான பயிற்சியாளர் என்று அழைத்த டெர்ரி டெய்லருடன் பயிற்சி பெற்றார். ஸ்டீபன் தனது முதல் போட்டியை மே 7, 2000 அன்று (அவரது 16 வது பிறந்த நாள்) கியூபெக்கிலுள்ள எல் அசோம்ப்சனில் கல்ந்துகொண்டார்.

### சர்வதேச மல்யுத்த சிண்டிகேட் (2003-2009)
ஆகஸ்ட் 16, 2003 அன்று, பார்ன் டு ப்ளீட்டில் நிகழ்வில்  ஸ்டீன் தனது சர்வதேச மல்யுத்த சிண்டிகேட் மல்யுத்தப் போட்டியில் அறிமுகமானார். அக்டோபர் 18, 2003 நடைபெற்ற போட்டியில் இவர்  எல் ஜெனரிகோவினைத் தோற்கடித்தார் . நவம்பர் 15, 2003 அன்று நடந்த் ஒற்றையர் போட்டியில் ஸ்டீனை அவர் தோற்கடித்தார்.

## மேற்கோள்கள்

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:கனடிய விளையாட்டு வீரர்கள்
பகுப்பு:மற்போர் வீரர்கள்
வாலடுப்பு

**வாலடுப்பு** (*Valaduppu*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செல்லம்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து  46 கிலோமீட்டர் தொலைவிலும், அரூரில் இருந்து 4 கிலோ மீட்டர் தொலைவிலும், மாநில தலைநகரான சென்னையிலிருந்து 253 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°04'54.3"N 78°31'14.2"E ஆகும். 

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 37 குடும்பங்களும் 121  மக்களும் வசிக்கின்றனர். இதில் 62 ஆண்களும்  59 பெண்களும் அடங்குவர். கிராமத்தின் மொத்த கல்வியறிவு பெற்றவர்கள் விகிதம் 	49.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
தாம்சன் ஆறு

**தாம்சன் ஆறு** *(Thompson River)* கனடாவின் தென்மேற்கு மாகாணத்திலுள்ள பிரிட்டிசு கொலம்பியாவில் ஓடும் பிரேசர் ஆற்றின் மிகப்பெரிய துணை நதியாகும் . இது  கனடாவின் பிரிட்டிசு கொலம்பியாவில் தென்-மத்திய பகுதி வழியாகப் பாய்கிறது. தெற்கு தாம்சன் ஆறு, வடக்கு தாம்சன் ஆறு என்ற இரண்டு கிளைகளைக் கொண்டதாக தாம்சன் ஆறு பாய்கிறது. பசிபிக் சால்மன் மற்றும் பசிபிக் நன்னீர் மீன் வகைகள் வாழுமிடமாக தாம்சன் ஆறு உள்ளது. தாம்சன் ஆற்றுப்பகுதியின் புவியியல் வரலாற்றில் பனிப்பாறைகள் பெரிதும் முக்கியத்துவம் பெறுகின்றன. மேலும் பல பெரிய பனிப்பாறை ஏரிகள் கடந்த 12,000 ஆண்டுகளாக நதி பள்ளத்தாக்கை நிரப்பின என்று அறியப்படுகிறது. குறைந்தபட்சம் 8,300 ஆண்டுகளுக்கு முந்தைய நீர்நிலைகளில் மனிதர்கள் வசித்திருப்பதை தொல்பொருள் சான்றுகள் காட்டுகின்றன. பிரேசர் ஆற்றின் ஆய்வுப் பயணி சைமன் பிரேசர் அவரது நண்பரும் கொலம்பியா ஆற்றுப் பள்ளத்தாக்கு ஆய்வாளருமான டேவிட் தாம்சனை சிறப்பிக்க அவரது பெயரை இந்நதிக்கு சூட்டினார். படகுப் பயணமும் மீன்பிடித்தலும் இங்கு பொழுதுபோக்கு விளையாட்டுகளாக உள்ளன.  

இது கனடிய ஆர்க்டிக்குத் தீவுக்கூட்டத்தில் உள்ள பாங்சு தீவின் இடையில் பாய்கிறது, மேலும் இது ஆலாவிக் தேசிய பூங்காவிலிருந்து வடக்கு நோக்கிச் செல்கிறது.

வட அமெரிக்காவின் வடகிழக்கு வடகிழக்கு பகுதியில் பன்முக இனங்கள் வாழும் பகுதியாக வடக்கு பாங்க்ஸ் தீவின் திமோன் ஆற்றுப்பகுதி உள்ளதாக விவரிக்கப்பட்டுள்ளது. தாம்சன் ஆற்றின் கரையோரப்பகுதியில் தேசிய பூங்காவின் ஏறத்தாழ பாதி இங்கு அமைந்துள்ளது. 

## மேற்கோள்கள்
 

பகுப்பு:கனடாவின் ஆறுகள்
செங்கல்பட்டு மருத்துவக் கல்லூரி

**செங்கல்பட்டு மருத்துவக் கல்லூரி** (*Chengalpattu Medical College*) செங்கல்பட்டில் அமைந்துள்ள ஒரு கல்வி நிறுவனம். இதன் அமைவிடம்  செங்கல்பட்டு நகரம், தமிழ்நாடு, இந்தியாவாகும். சென்னையிலிருந்து தென்மேற்கே 54 கி.மீ தொலைவில் இது அமைந்துள்ளது. தமிழ்நாட்டில் உள்ள அரசு மருத்துவக் கல்லூரிகளில் 5வது இடத்தில் உள்ளது

## வரலாறு
செங்கல்பட்டு மருத்துவமனை 1965க்கு முன்பு செங்கல்பட்டு நகரின் உள்பகுதியில் பழைய கட்டிடத்தில் செங்கல்பட்டு மாவட்ட தலைமை மருத்துவமனையாகச் செயல்பட்டது. 1965ஆம் ஆண்டு தமிழக அரசின் மாவட்ட தலைமை மருத்துவமனையை மருத்துவக் கல்வி கற்பிக்கும் நிறுவனமாக மாற்றும் முடிவால் 250 படுக்கைகளுடன் மருத்துவப் பயிற்சி தொடங்கப்பட்டது. வேதாச்சலம் முதலியார் நகராட்சி மன்றத்தின் தலைவராக இருந்த போது,நன்கொடையாக ஒரு பரந்த நிலப்பகுதியை வழங்கினார். அந்த இடத்தில் அது முதல் கல்லூரி செயல்படுகிறது. 50 ஆண்டுகளைக் கடந்து இப்போதும் இயங்கி வருகிறது.

## தொடக்கம்
1970ஆம் ஆண்டு, முதல் முறையாக மருத்துவக் கல்வி கற்பித்தல் தொடங்கப்பட்டது.தொடக்கம் முதல் 2012 ஆம் ஆண்டு வரை 50 மாணவர்கள் வீதம் ஒவ்வொரு கல்வி ஆண்டிற்கும் சேர்க்கை நடைபெற்றது.2012-13 கல்வியாண்டு முதல்  மாணவர்கள் சேர்க்கை எண்ணிக்கை 100 ஆக உயர்த்தப்பட்டது.1970 ஆம் ஆண்டு முதல் மாணவிகளும் கல்வி சேர்க்கையில் அனுமதிக்கப்பட்டனர். எம்.பீ.பீ.எஸ் பட்டப்படிப்பின் துவக்கம் முதல் 50 வயதான நிறுவனம்.



## அடிப்படை துறைகள்
இந்த மருத்துவமனையில் கீழ்கண்ட துறைகள் செயல்படுகிறது.

# பொது மருத்துவம்
# அறுவை மருத்துவம் 
# மகப்பேறு மருத்துவம்
# மகளிர் நோய் மருத்துவம் 
# குழந்தை மருத்துவம்
# எலும்பு மருத்துவம்
# கண் மருத்துவம்
# காது, மூக்கு மற்றும் தொண்டை மருத்துவம்
# மனநல மருத்துவம் 
# மார்பக மருத்துவம் 

இங்கு நாள் ஒன்றுக்கு  சராசரியாக 3000 முதல் 3500 வெளிநோயாளிகளுக்கு மருத்துவம் அளிக்கப்படுகிறது. உள்நோயாளிகளாக 600 முதல் 700 நோயாளிகளுக்கு மருத்துவம் வழங்கப்படுகிறது.

## மேம்பட்ட மருத்துவ துறைகள்
1)நரம்பியல்

2)இருதயவியல்

3)சிறுநீரகவியல்

4)குழந்தை அறுவையியல்

5)ஒட்டுறுப்பு அறுவையியல்

6)சிறுநீரியல்

7)நரம்பு அறுவையியல்

## மேற்கோள்

# செங்கல்பட்டு மருத்துவ கல்லூரி மருத்துவமனை செய்திகளில்
# செங்கல்பட்டு மருத்துவ கல்லூரி மருத்துவமனை செய்திகளில்
# மன நலம் பற்றிய குறும்படம்; செங்கல்பட்டு மருத்துவக் கல்லூரி மாணவர்களின் படைப்பு

## வெளி இணைப்புகள்
செங்கல்பட்டு மருத்துவ கல்லூரி அதிகாரபூர்வ இணையதளம் 
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்நாட்டு மருத்துவக் கல்லூரிகள்
பகுப்பு:செங்கல்பட்டு மாவட்ட பல்கலைக்கழகங்களும் கல்லூரிகளும்
வாலாஜாபாத் வட்டம்

**வாலாஜாபாத் வட்டம்** இந்திய நாட்டின் தமிழ்நாடு மாநிலத்தில் உள்ள காஞ்சிபுரம் மாவட்டத்தின் 5 தாலுக்காக்களில் ஒன்றாகும். இந்த வட்டத்தின் தலைநகராக வாலாஜாபாத் நகரம்  உள்ளது. இவ்வட்டத்தில் வாலாஜாபாத் ஊராட்சி ஒன்றியம் உள்ளது. இந்திய மக்கள் தொகை கணக்கு 2011 இன் படி, இவ்வட்டத்தின் பரப்பு 339.03 சதுர கிலோமீட்டர் ஆகும்.

வாலாஜாபாத் வட்டம் வாலாஜாபாத், தென்னேரி, மாகறல் எனும் 3 உள்வட்டங்களையும், 80 வருவாய் கிராமங்களையும் கொண்டுள்ளது.

## மேற்கோள்கள்

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:காஞ்சிபுரம் மாவட்ட வட்டங்கள்
கூட்டூர்

**கூட்டூர்** ( Kottur) என்பது  கிருஷ்ணகிரி மாவட்டம், சூளகிரி ஊராட்சி ஒன்றியத்தில் அமைந்துள்ள ஒரு கிராமமாகும். இந்தக் கிராமம் மலை சூழ்ந்த பகுதில் அமைந்துள்ளது. கடல் மட்டத்தில் இருந்து 800 மீட்டர்  உயரத்தில் இந்த ஊர் உள்ளது. இந்தக் கிராமத்தில் பல இனத்தை சார்ந்த மக்கள் உள்ளனார். சுமார் 500 மக்கள் தொகை கொண்ட  இந்த கிராம மக்கள் விவசாயம் சார்ந்த தொழிலை நம்பி வாழ்ந்து வருகிறார்கள்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
யு வடிவ பள்ளத்தாக்கு

**U வடிவ பள்ளத்தாக்கு** (U-shaped valley) என்பது ஒரு பள்ளத்தாக்கு வகையாகும். இவை மலையில் இருந்து உருவான பனியாறுகளோடு தொடர்புடைய நிலத்தோற்றங்களுள் ஒன்று ஆகும். நில அமைப்பானது பனியாற்றினால் அரிக்கப்பட்டு ஆழப்படுத்தப்படுவதால் உருவாகும் பள்ளத்தாக்கு நிலத்தோற்றமே இவை ஆகும். இவை முதலில் 'V' வடிவ பள்ளதாக்காக உள்ளன ஆனால் நாளாவட்டத்தில் மேலும் மேலும் பனியாற்றினால் ஆழப்படுத்தப்பட்டு அகலப்படுத்தப்படுவதினால் இந்த U வடிவ பள்ளத்தாக்கு  உருவாகின்றது.
## மேற்கோள்கள்

பகுப்பு:பள்ளத்தாக்குகள்
ஆதியன்

**பூம் பூம் மாட்டுக்கார மக்கள்** (*Boom Boom Mattukaran*) என்னும் **ஆதியன்** என்னும் மக்கள் தமிழ்நாடு மற்றும் கேரளத்தில் ஆங்காங்கு வாழும் பழங்குடி சமூகத்தினர் ஆவர். இவர்கள் பாரம்பரியமாக பூம்பூம் மாடு என்னும் அலங்கரிக்கப்பட்ட மாட்டைக் கொண்டு ஊர் ஊராக சுற்றி மக்களிடம் குறிசொல்லி வேடிக்கைக் காட்டி வாழ்கின்றனர். இவர்கள் ஆந்திரப் பிரதேசத்தில் தோன்றி, தமிழகத்தில் குடியேறியவர்களாக கருதப்படுகிறது. இவர்கள் தெலுங்கு கலந்த தமிழை பேசுகின்றனர். 

குறிப்பாக இவர்கள் கிருஷ்ணகிரி, காவிரிப்பூம்பட்டினம், கோயம்புத்தூர், சங்கரன் கோவில், திருச்செந்தூர், இராமேஸ்வரம், ராமநாதபுரம், மதுரை, திருவாரூர், செஞ்சி, வேதாரண்யம், வேலூர், தஞ்சாவூர், பூண்டி, பட்டுக்கோட்டை, கும்பகோணம், பூதலூர், தூத்துக்குடி, திருச்சி, விழுப்புரம், விருதுநகர், மேட்டூர், வாணியம்பாடி, சிவகாசி, அருப்புக்கோட்டை, காஞ்சிபுரம், வாலாஜா, திருவள்ளூர், தர்மபுரி, ஓசூர் ஆகிய தமிழ்நாட்டிலுள்ள பல இடங்களில் உள்ளனர். இவர்கள் அனைவரும் இன்று வரை பூம் பூம் மாடான குலத்தொழிலையே செய்து வருகின்றனர். தமிழ்நாட்டில் மொத்தம் 4 லட்சம் பேர் வாழ்கின்றனர். இந்த இன மக்கள் தங்கள் சாதியை *ஆதியன்* என்று கூறுகின்றனர். கிருட்டிணகிரி மாவட்டம், காவேரிப்பட்டிணம் ஒன்றியம் சவுளூர் கிராமத்தில் சுமார் 50க்கும் மேற்பட்ட இந்த இன மக்கள் குடும்பங்கள் வாழ்ந்து வருகின்றனர். இக்குடும்ப ஆண்கள், பெண்களின் முக்கிய தொழில் மாடுகளை பழக்கி வித்தைக் காட்டி பிழைப்பது ஆகும். பெண்கள் அதிகாலையில் தங்கள் சிறு வயது குழந்தைகளை அழைத்துக் கொண்டு ஊசி, மணிகள், வளையல், தோடு, திருஷ்டி கயிறு, தாயத்து போன்றவற்றை ஊர் ஊராக சென்று விற்று பிழைப்பு நடத்தி வருகின்றனர். இவர்களின் பள்ளி வயது குழந்தைகள் அருகில் உள்ள ஊராட்சி ஒன்றிய நடுநிலை பள்ளியில் படித்து வருகின்றனர். இங்கு படிக்கும் மாணவர்களில் பெரும்பாலானோர் பல திறமைகள் உள்ளவர்களாக காணப்படுகின்றனர். திறமையான பேச்சு, நடனம், வித்தைகள் காட்டுதல் போன்ற பல திறன்கள் கொண்டவர்களாக உள்ளனர். இருப்பினும் இம்மக்களிடையே போதிய விழிப்புணர்வு இன்மையால் சிறு வயது திருமணம் அதிகளவில் இன்றளவிலும் நடைபெற்றுக் கொண்டு இருக்கிறது.

## மேற்கோள்கள்

பகுப்பு:பழங்குடிகள்
பகுப்பு:தெலுங்குச் சமூகங்கள்
இபேட் (8 ஆவது குடியன் அரசர்)

**இபேட்** (கிமு 3ஆம் ஆயிரமாண்டு, *Ibate*) என்பவர் சுமேரியாவின் குடியன் வம்சத்தின் 8-வது குடியன் அரசர் ஆவார். சுமேரிய அரசர்களின் பட்டியலில் இவர் பெயர் குறிபிடப்பட்டுள்ளது. இவருக்கு முன்பு ஆட்சி புரிந்தவர் "யர்லாகேப்". யர்லாகேப் 15 ஆண்டுகளுக்கும், இபேட் 3 ஆண்டுகளுக்கும் (கி. மு. 2154-2151) ஆட்சி புரிந்தனர். இபேட்டுக்கு பின் வந்தவர் "யர்லா" ஆவார். யர்லாவும் 3 ஆண்டுகளுக்கு ஆட்சி புரிந்தார்.

## மேற்கோள்கள்

பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
பகுப்பு:சுமேரிய நாகரிகம்
ஸ்டேப்

**ஸ்டேப்** (Stup) என்பது செர்பியா நாட்டின், சஜினிக்கா நகரிலுள்ள ஒரு கிராமமாகும். 2002 மக்கள் தொகை கணக்கெடுப்பின்படி இந்தக் கிராமத்தின் மக்கள் தொகையானது 193 ஆகும். 

## மேற்கோள்கள்

பகுப்பு:செர்பியா
நாடாப்புழு

**நாடாப்புழு** *(tapeworms)* **Cestoda**  என்பது தட்டைப்புழு தொகுதியில் உள்ள ஒட்டுண்ணிப் புழு வகுப்பில் புழுவாகும்.  இந்த புழு இனத்தின் பெரும்பாலானவை, குறிப்பாக, இயூசெசுட்டிடா உள்வகுப்பில் உள்ளவை முதிர்ந்ததும் நாடா வடிவத்தை அடைகின்றன.நாடாப்புழுவின் உடல் பல துண்டங்களால் ஆனதாகும். ஒவ்வொரு துண்டமும் பலமுட்டைகள் உள்ள தொகுப்பாகும். இவை வழக்கமாக தொடர்ந்து சூழலில் வெளியிடப்பட்டு, உயிரிகளைத் தொற்றுகின்றன. மற்றொரு உள்வகுப்பான செசுட்டாரியா பெரும்பாலும் மீன்களையே தொற்றுகின்றன.

பெரும்பாலான குழந்தைகள் சாியாக சாப்பிடாததற்கு காரணம் , அவா்களின் வயிற்றில் நாடாப்புழுக்கள் வளா்ந்து இருப்பதால் எனக் கருதப்படுகிறது. 
நாடாப்புழுக்கள் வெள்ளை நிறத்தில் நெளிந்து நெளிந்து நீண்டு காணப்படும்.குழந்தைகளுக்கும் , பொியவா்களுக்கும் வயிற்றில் நாடாப்புழு , பூச்சிகள் முதலியன உணடாகுவதற்கு காரணம் மலம் சாியாக வெளியேறாத காரணமேயாகும்.இதனால் குழந்தைகளுக்கு அடிக்கடி வயிற்று வலியை உண்டாக்கும்.

alt=tapewarm|thumb|நாடாப்புழு

வயிற்றில் உள்ள நாடாப்புழுக்கள் வெளியேற வேம்புக் கசாயம் கொடுக்க வேண்டும். அதன் கசப்பு தன்மை காரணமாக நாடாப்புழுக்கள் அழிந்து , மலத்தின் முலம் வெளியேறி விடும்.வயிற்றில் நாடாப்புழு இருந்தால் நாம் உண்ணும் உணவின் சத்துக்கள் முழுமையாக கிடைக்காது.*

==குறிப்புகள்==


==மேற்கோள்கள்==


==மேலும் படிக்க==

* *Merck Manual of Medication' Information*, Second Home Edition, Online Version, [http://www.merck.com/mmhe/sec17/ch196/ch196p.html Tapeworm Infection] 2005
* Mayo Clinic Website on infectious diseases, [http://www.mayoclinic.com/health/tapeworm/DS00659/DSECTION=1 *Mayo Clinic - Tapeworm Infection''], 2006
* Medline Plus - Taeniasis (tapeworm infection)
* University of South Carolina - School of Medicine - Cestodes (tapeworms)

பகுப்பு:புழுக்கள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
கிரிகோரைட்டு

**கிரிகோரைட்டு** (Gregoryite) என்பது பொட்டாசியம் மற்றும் சோடியம் அதிக அளவில் காணப்படக்கூடிய நீரற்ற கார்பனேட்டு கனிமம் ஆகும். இதன் வேதி வாய்ப்பாடு  ஆகும். இது இயற்கையில் ஓல் டோய்னியோ லெங்கை எரிமலைக் குழம்பில் காணப்படும் நேட்ரோகார்பனாடைட்டில் காணப்படும் இரு முக்கியக் கூறுகளில் ஒன்றாகும். அந்த மற்றொரு கனிமம் நையிரெரெய்ட்டே ஆகும். 

இதன் நீரற்ற தன்மையின் காரணமாக, கிரிகோரைட்டு சுற்றுப்புறத்துடன் விரைந்து வினைப்பட்டு மிக அடர் தன்மையுள்ள கற்குழம்பாக மாறி பின்னர் சில மணி நேரங்களிலேயே ஒரு வெண்ணிறத் திண்மமாக மாறுகிறது.

கிரிகோரைட்டானது 1980 ஆம் ஆண்டில் முதன்முதலாக பிரித்தானிய மண்ணியலாளர் மற்றும் எழுத்தாளர் ஜான் வால்டர் கிரெகோரியால் (1864–1932) கிழக்கு ஆப்பிரிக்க ரிஃப்ட்டு பள்ளத்தாக்கில் ஆய்வு மேற்கொண்ட போது குறிப்பிடப்பட்டது. இது நையிரெரெய்ட்டே, அலபன்டைட்டு, பாறை உப்பு, சில்வைட்டு, புளோரைட்டு மற்றும் கால்சைட்டு ஆகியவற்றுடன் சேர்ந்தே காணப்படுகிறது.

பன்னாட்டு கனிமவியல் சங்கம் கிரிகோரைட்டு  கனிமத்தை Ggy என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:கனிமங்கள்
பகுப்பு:கார்பனேட்டு கனிமங்கள்
திடக்கழிவுகள்

**திடக்கழிவு** (solid waste) என்பது பொதுவாக  பயன்படாத, தேவையற்ற பொருளாகும். இது திரவமாகவோ அல்லது வாயுவாகவோ இல்லாதிருப்பின் இவற்றை திடக்கழிவுகள் என்று அழைப்பர்.
திடக்கழிவுக்கு எடுத்துக்காட்டு  - பழைய செய்தித்தாள்கள்,  புட்டி, குவளைகள், உதவாத வீட்டுப்  பொருட்கள், மரச்சாமான்கள் பறக்கும் பொருட்கள், தொழில் கழிவுகள்.
## திடக்கழிவுகளின் வகைகள்
### வீட்டுக்கழிவுகள்
வீட்டு உபயோகப் பொருட்களில் இருந்து வரும் குப்பைகள், சமையல் கழிவுகள், துணிகள், பிளாஸ்டிக் போன்றவை.
### நகராண்மைக் கழிவுகள்
வீடு மற்றும் தொழிற்சாலைகளிலிருந்து வரும் குப்பை, கழிவுப்பொருள் போன்றவை. 
### தொழிற்சாலை கழிவுகள்
கட்டுமான பொருட்கள், தோல் பதனிடும் தொழிற்சாலைக் கழிவுகள், உலோகத்துண்டுகள் போன்றவை.
### வேளாண்மைக் கழிவுகள்
அறுவடைக்குப் பின் உண்டாகும் பண்ணைக் கழிவுகள் போன்றவை.
### சிறப்புக் கழிவுகள்
அணு ஆற்றல் இயந்திரங்கள், ஆய்வுக் கூடங்கள், மருத்துவமனைகள் முதலியவற்றிலிருந்து வெளியேறும் தீங்கு விளைவிக்கும் கழிவுகள் போன்றவை.
## கழிவு உருவாகும் இடங்கள்
மனிதச் செயல்பாடுகளின் விளைவாக உருவாகும் விரும்பத்தகாத கழிவுப் பொருட்கள் தேங்கி விடுவதால் நிலம் மாசுபட்டு மண்வளம் பாதிக்கப்படுகிறது.  இக்கழிவுகளில் குப்பை, காகிதம், துணி, மரக்கட்டை, பிளாஸ்டிக் இரும்புக் கழிவுகள் மீதமான உணவுப்பொருட்கள், பண்ணைக்கழிவுகள் முதலியவை அடங்கும். 1997ல் 480 லட்சம் டன்களாக இருந்த  நகா்புறக் கழிவுகள் தற்போது 10 கோடி டன்களாக அதிகரித்துள்ளது.
## மேற்கோள்

பகுப்பு:கழிவுகள்
பனிபறிபள்ளம்

**சர்க்** எனப்படும் **பனிபறிபள்ளம்** (Cirque) என்பது ஒரு நிலத்தோற்றமாகும். இவை பனியாறுகளால் உருவான நிலத்தோற்றங்களுள் ஒன்று ஆகும். பனியாறுகள் பறித்தெடுத்தல் செயலினால் உருவாகும் நாற்காலி போன்ற அமைப்பினை இவை கொண்டிருக்கும். இரண்டு பனிபறிபள்ளங்களுக்கு இடையே காணப்படும் கத்தி போன்ற நீண்ட தொடர் நிலப்பகுதியே அரெட்டு என்பதாகும்.
## மேற்கோள்கள்

பகுப்பு:பள்ளத்தாக்குகள்
இலை மீன்

thumb|இலை மீன்
**நாற் துடுப்பு இலைமீன்** *(Afronandus sheljuzhkoi)* ஆப்பிரிக்கப் பலசெதில் பாலிசென்ட்டிரிடேவின் ஈரினங்களில் ஒன்றாகும். பெர்சிகபார்மிசு வரிசையில் நாண்டிடே குடும்பத்தைச் சேர்ந்த மீன்களில் இலை மீன்கள் காணப்படுகின்றன. கோட் டிவார், கானா ஆகிய இடங்களை தாயகமாகக் கொண்டவை. இது தென் ஐவரி கடற்கரையில் அபிதியான், அகுபோவில்லி பகுதிகளில் காணப்படுகிறது. இது செருமானிய எர்மன் மைக்கின்கனால் முதலில் விவரிக்கப்பட்டது. இம்மீன்கள் அனைத்தும் நன்னீரில் வாழ்பவை. சில சிறப்பினங்கள் உவர்நீரில் காணப்படும். இவை தென் அமெரிக்கா, மேற்கு ஆப்பிரிக்கா, இந்தியா, தென்கிழக்கு ஆசியா போன்ற வெப்ப நாடுகளில் பரவியுள்ளன.

## உடற்கூற்றியல்
நாற்கதிர் இலைமீன் 4.8 செமீ நீளம் வரை வளர்கிறது. இது ஒத்த அளவுள்ள முட்செதில்களைக் கொண்டுள்ளது. இதன் புறத் தோற்றம் பலதுடுப்பு விலங்குகளைப் போலவே உள்ளது. இது பெரிய தலையும் பெரிய நீண்டு திறக்கும் அல்லது பிளக்கும் வாயும் உள்ளே அரம்ப வெட்டமைந்த நீண்ட அண்ணப் பிளவும் கொண்டுள்ளது. இது பக்கவாட்டில் தட்டையாகவும் பலதுடுப்பு மீன்களை விடநீண்ட உடலும் கொண்டுள்ளது. இதன் பெரிய கண்கள் தலையின் முன்பகுதியில் அமைந்துள்ளதுயீதன் நிறம் வெளிர்த்த கருப்பு முதல் கருத்த பழுப்பு வரை அமைகிறது. இதன் தலையும் கழுத்தும் முதுகுப்புறத் துடுப்பும் கறுத்தும் வால்துடுப்பு வெளிர்த்தும் காணப்படும்.  இதி சில், குறிப்பாக ஆண்கள், பொன்ம மிளிர்வுச் செதில்களைப் பக்கவாட்டில் கொண்டுள்ளன. துடுப்புகள் கரும்பழுப்பு நிறத்திலும் மலப்புழை, வால்புழைத் துடுப்புகள் சற்றே வெளிர்த்தும் அமைகின்றன. வாய்விளிம்பு கருப்பாக உள்ளது. வால்புழை சிறியது. இதில் நான்கு  முட்கதிர்கள் உள்ளன. தாடைகள், அண்ணம், நாக்கு ஆகிய பகுதிகளில் சிறு பற்கள் காணப்படுகின்றன.

* செதில் வாய்பாடு : முதுகுப்புழை XV–XVI/9–10, மலப்புழை IV/6–7, வால்புழை I/5.
* செதில் வாய்பாடு : mLR 31, QR 30.

## சூழலியல்
இந்த வெப்பமண்டல நன்னீர் மீனின் தோற்றம், வாழ்க்கைமூறை பற்றிய அறிவு மிகக் குறைவாகவே உள்ளது. இது தேங்கிய நீரை விலக்கிவிட்டு ஓடும் நன்னீரிலேயே வாழ்கிறது.

## மேற்கோள்கள்

## வெளி இணைப்புகள்
• Afronandus sheljuzhkoiat Fishbase.org

பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
பகுப்பு:மீன்கள்
தாம்பரம் சானடோரியம் தொடருந்து நிலையம்

**தாம்பரம் சானடோரியம் தொடருந்து நிலையம்** (*Tambaram Sanatorium railway station*, நிலையக் குறியீடு:**TBMS**) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது.

இது சென்னைக் கடற்கரை நிலையத்திலிருந்து சுமார் 27 கி.மீ தொலைவில் அமைந்துள்ளது. இது கடல் மட்டத்திலிருந்து 32மீ (105 அடி) உயரத்தில் உள்ளது.இது சென்னை நகரத்தின் தெற்கே 27 கி.மீ தொலைவில் உள்ளது.

## வரலாறு
இந்த நிலையம் சென்னை நகரின் முதல் புறநகர் வழித்தடமான சென்னைக் கடற்கரை - தாம்பரம் வழித்தடத்தில் அமைந்துள்ளது. 1928இல் தொடங்கி மார்ச் 1931இல் இருப்புப்பாதை பணிகள் நிறைவடைந்தவுடன், புறநகர் தொடருந்து சேவைகள் 11 மே 1931 அன்று சென்னைக் கடற்கரைக்கும் - தாம்பரத்திற்கும் இடையில் தொடங்கப்பட்டன. இது நவம்பர் 15, 1931இல் மின்மயமாக்கப்பட்டது.

1970 ஆம் ஆண்டு அரசு நெஞ்சக நோய் மருத்துவமனை விரிவடைந்து முக்கியத்துவம் பெற்றபோது, ​​இந்த இரயில் நிலையம் உள்ளூர் மக்களுக்கு சேவை செய்ய கட்டப்பட்டது.

## பாதுகாப்பு
புறநகர் பகுதியான கிண்டி - செங்கல்பட்டு மார்க்கம் மிகப்பெரிய விபத்து மண்டலங்களில் ஒன்றாக கருதப்படுகிறது. தாம்பரம் - குரோம்பேட்டை வரையிலான இரயில்பாதையில், 2011 ஆம் ஆண்டு நிலவரப்படி, ஒவ்வொரு மாதமும் சுமார் 15 விபத்துக்கள் நிகழ்கிறது.

## சென்னையில் உள்ள முக்கிய தொடருந்து நிலையங்கள்
* சென்னை எழும்பூர் தொடருந்து நிலையம்
* சென்னை மத்திய தொடர்வண்டி நிலையம்
* தாம்பரம் தொடருந்து நிலையம்

## மேற்கோள்கள்

## வெளி இணைப்புகள்
* தாம்பரம் சானடோரியம் தொடருந்து நிலையம்

பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை புறநகர் தொடருந்து நிலையங்கள்
எருக்கு

**எருக்கன்** அல்லது **எருக்கு** (*Calotropis*) மூலிகை மருத்துவத்தில் பயன்படும் ஒரு தாவரமாகும். இதில் நீல எருக்கன், வெள்ளெருக்கன் என இரு வகைகள் உண்டு. திருஎருக்கத்தம்புலியூர், திருக்கானாட்டுமுள்ளூர் ஆகிய திருக்கோயில்களில் தலமரமாக விளங்குவது வெள்ளெருக்கு ஆகும். எருக்கத்தம்புலியூரில் விழாக் காலங்களில் வெள்ளெருக்கம் பூவால் பூசிக்கப்படுகிறது. திருக்கானாட்டுமுள்ளூரில் வெள்ளெருக்குடன் அத்தியும் தலமரமாக உள்ளது.

எருக்கன் செடிகள் கடும் வறட்சியிலும் வளரும் தன்மை கொண்டவை. இச் செடிகளில் பல வகைகள் உண்டு, என்றாலும் மிகுதியாகக் காணப்படுவது கத்தரிபூ நிற (நீல) எருக்கம் செடி. அதற்கடுத்து வெள்ளெருக்கு செடி ஆகும். விநாயகர் வழிபாட்டில் இவ்விரண்டு எருக்கம் பூவும் அதிகமாக பயன்படுத்தப்படுகிறது. வெள்ளெருக்கம் பூவை சிவனுக்கு அர்ச்சனை செய்ய பயன்படுத்துகின்றனர். 

## பயன்கள்
எருக்கன் செடி ஆதி மனிதனின் காலத்திலிருந்து பயன்பாட்டு பொருளாகவும் திகழ்ந்து உள்ளது. ஆதி மனிதன் எருக்கம் நாரைக் கயிறாகப் பயன்படுத்தியுள்ளான். எருக்கம் நார் உறுதியானது என்பதால் அதிகமாக வில்லின் நாண், மீன் வலை, முருக்கு நூல் ஆகியவற்றுக்குப் பயன்படுத்தப்பட்டுள்ளது. பஞ்சு தலையனை பயன்படுத்தும் முன்னர் எருக்கம் காயிலுள்ள பஞ்சு தலையணைக்காக பயன்படுத்தப்பட்டது. 

## மருத்துவ குணங்கள்
இது மருத்துவ குணம் கொண்டதாக உள்ளதால் சித்த மருத்துவத்தில் சுவாச குடோரி மாத்திரை என்பது எருக்கம் பூவின் மூலம் தயாரிக்கப்பட்டு சளி, இருமல், மூச்சிரைப்பு போன்ற நோய்களுக்கு வழங்கப்படுகிறது.

## இலக்கியங்களில் எருக்கு
அதர்வண வேதத்தில் எருக்கஞ்செடியைப் பற்றி கூறப்படுகிறது. ருத்ரருடன் தொடர்பு கொண்ட செடி என்பதால் இதனை “புனித செடி” என கூறுகிறது. நாரத புராணத்தில் சிவ பெருமானுக்கு எருக்கம் பால் வைத்து படைக்கப்படுகிறது என்று கூறப்பட்டுள்ளது. அக்கினி புராணத்தில் மன்னர் எருக்கம் பூமாலை அணிந்து சென்றால் வெற்றி பெறுவார் என்று கூறப்படுகிறது. “ சிவமஞ்சரி” எனும் நூலில் சிவனுக்கு காலையில் பூஜிக்க சிறந்த மலர் “எருக்கம் மலர்” என்று கூறப்படுகிறது.

சங்க காலத்திலும் இச்செடிக்கு பெயர் “எருக்கு” என்பதே. அனைத்து சங்க இலக்கிய புலவர்களும் தங்கள் பாடல்களில் ஒப்புமை கூற எருக்கஞ் செடியை பயன்படுத்தியுள்ளனர். “குறுமுகழ் எருக்காவ் கண்ணி” என நற்றிணையிலும், “குவியினார் எருக்கு” என கபிலரும், “புல்லெருக்கங்கண்ணி நறிது” என தொல்காப்பியமும் குறிப்பிடுகிறது. “வாட்போக்கி கலம்பகம்” எனும் நூலிலும் எருக்கம் செடியை பற்றியும் இதன் பால் கொடியது. ஆயினும் மருந்துக்கு பயன்படுகிறது என குறிப்பிடப்பட்டுள்ளது.

## வகைகள்ப்
* நீல எருக்கு (*Calotropis gigantea*)
* வெள்ளெருக்கு (*Calotropis procera*)

## வெளி இணைப்புகள்

*எருக்கம் @ சங்க இலக்கியம் 

பகுப்பு:மூலிகைகள்
நாரா ஆறு

**நாரா ஆறு** (Nara River) என்பது மேற்கு இந்தியாவின், குஜராத்தில்  உள்ளது, இது பனீலி (வாக்கா) கிராமத்திற்கு அருகில் தோன்றுகிறது. அதன் வடிநிலம் அதிகப்பட்சம் 25 கி.மீ நீளம் உடையது ஆகும். அதன் மொத்த நீர்ப்பாசன பகுதி 233 சதுர கிலோமீட்டர் (90 சதுர மைல்).

## மேறகோள்

பகுப்பு:குஜராத் புவியியல் தொடர்பான குறுங்கட்டுரைகள்
பகுப்பு:குசராத்தின் ஆறுகள்
செல்லம்பட்டி

**செல்லம்பட்டி** (*Chellampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செல்லம்பட்டி ஊராட்சிக்கு உட்பட்ட ஒரு கிராமம் ஆகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 44 கிலோமீட்டர் தொலைவிலும், அரூரில் இருந்து 4 கிலோ மீட்டர் தொலைவிலும், மாநிலத் தலைநகரான சென்னையிலிருந்து 254 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'12.5"N 78°30'46.8"E ஆகும். 

## மக்கள் வகைப்பாடு
2011 ஆண்டைய மக்கள் கணக்கெடுப்பின்படி இந்த ஊரில் 453 குடும்பங்கள் உள்ளன. ஊரின் மொத்த மக்கள் தொகை 1737 ஆகும். இதில் 887 ஆண்களும் 850 பெண்களும் அடங்குவர் கிராமத்தின் மொத்த எழுத்தறிவு விகிதம் 59.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
சோலார்

**சோலார்** *(Solar)* வ்என்பது ஈரோடு மாநகரத்திலிருந்து தென்கிழக்கில் 6  ஆவது கி.மீ. தொலைவில் உள்ள ஒரு புறநகர்ப் பகுதியாகும். இது ஈரோடு மாநகராட்சி மண்டலம் நான்கில் அமைந்துள்ளது. இது கரூர், முத்தூர் சாலையின் மையத்தில் உள்ளது. இதன் அருகில் உள்ள ஊர்கள் [இலக்காபுரம், போக்குவரத்து நகர், கொக்கராயன்பேட்டை, ஆகியனவாகும். ஈரோடு - கரூர் தொடருந்துத் தடம் இவ்வூர் வழியாக செல்கிறது. இது இலக்காபுரத்தில் உள்ள முருகன் கோயிலுக்குப் பெயர்பெற்றது. இவ்வூரில், புகழ் பெற்ற தன்னாசி முனியப்பன் கோவில் உள்ளது. இவ்வூரில் இந்திய வங்கி, இந்திய ஓவர்சீஸ் வங்கி, ஈரோடு மாவட்ட மத்திய கூட்டுறவு வங்கி ஆகியன செயல்பட்டு வருகின்றன. மையப்பகுதியில்  இரவுண்டானா ஒன்று உள்ளது. 


இது ஈரோடு மேற்கு சட்டமன்ற தொகுதியில் அமையப்பெற்றுள்ளது. இவ்வூரில் மணல் விற்பனை நடைபெற்று வருகிறது. ஈரோடு நகரில் இருந்து நாமக்கல் மாவட்டம் செல்லும் சுற்றுச்சாலையில் ([வெளி வட்டச் சாலை, ஈரோடு),  சோலார் பேருந்து நிலையம், ஈரோடு  அமைந்துள்ளது.

## மேற்கோள்கள்
1.	https://m.facebook.com/profile.php?id=105491072817181
2.	https://www.google.com/search?q=%E0%AE%9A%E0%AF%8B%E0%AE%B2%E0%AE%BE%E0%AE%B0%E0%AF%8D%2C+%E0%AE%88%E0%AE%B0%E0%AF%8B%E0%AE%9F%E0%AF%81&rlz=1C1GCEA_enIN999IN999&oq=%E0%AE%9A%E0%AF%8B&gs_lcrp=EgZjaHJvbWUqBggAEEUYOzIGCAAQRRg7MgYIARBFGDkyDAgCEAAYQxiABBiKBTIMCAMQABhDGIAEGIoFMhAIBBAuGIMBGLEDGIAEGIoFMgcIBRAuGIAEMgYIBhBFGDwyBggHEEUYPNIBCDkzMDFqMGo3qAIAsAIA&sourceid=chrome&ie=UTF-8

பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
பகுப்பு:ஈரோடு
தமிழ் கவிதை நாடகங்கள்

**தமிழ் கவிதை நாடகங்கள்** என்பவை தமிழில் கவிதை நடையில் எழுதப்பட்ட நாடகங்களைக் குறிக்கிறது. 
## தமிழ் கவிதை நாடகங்களின் பட்டியல்
* பெ. சுந்தரனார் - மனோன்மணீயம்.
* சி. எசு. முத்துசாமி அய்யர் - விசுவநாதம்
* கு. நடராசப் பிள்ளை - புகழேந்தி
* கனகராசய்யர் - மறைந்தமாநரகம்
* பாரதிதாசன் - சத்திமுத்தப்புலவர், இன்பக்கடல்
* ச. து. சு. யோகி - காமினி
* புலவர் குழந்தை - காமஞ்சரி
* பாவலர் பாலசுந்தரம் - புலவர் உள்ளம்
* ஏ. என். பெருமாள் - பனிமொழி
* ஏகை சண்முகனார் - கண்டிராசா
* பேரா. த. ஆ. சுந்தரராசன் - வேங்கையின் வேந்தன், கவிமகள்.
* புலவர் பழனி - அனிச்ச அடி
* கா.அரங்கசாமி - கனகை: அம்பாலி
* இரா. குமரேவலன் - பொன்னி
* ஐசக். அருமைநாதன் - முல்லை மாடம்: நெடுமானஞ்சி 

## மேற்கோள்கள்

பகுப்பு:தமிழ் நாடகம்
பகுப்பு:தமிழ் இலக்கிய நூல்கள்
தொழில்துறை நடவடிக்கை

**தொழில்துறை நடவடிக்கை** (*Industrial action*-ஐரோப்பா, இந்தியா, தென் ஆப்பிரிக்கா மற்றும் ஆஸ்திரேலியா) அல்லது **பணி நடவடிக்கை** (*job action*-கனடா மற்றும் அமெரிக்கா) எனப்படுவது, தொழிலாளர்களின் அதிருப்தியைக் காட்டுவதற்காக முன்னெடுக்கப்படும் தற்காலிக நடவடிக்கையாகும். மோசமான பணி நிலை, குறைவான ஊதியம், போன்றவற்றுக்கு எதிர்ப்புத் தெரிவித்தல்,  தொழிலாளர் கோரிக்கைகளுக்கு முதலாளிகளைப் பணியவைக்கும்வகையில் உற்பத்தியளவைக் குறைத்தல் ஆகிய நோக்கங்களுக்காக மேற்கொள்ளப்படும். 'வேலை நிறுத்தம்', 'மந்தமாக வேலைசெய்தல்', 'விதிப்படி வேலைசெய்தல்'   ஆகியவை தொழில் நடவடிக்கைகளுக்கு எடுத்துக்காட்டுகளாகும். இது,  தொழிற்சங்கங்களால் கூட்டாக எடுக்கப்படும் நடவடிக்கை ஆகும். தொழிலாளர்களின் பாதுகாப்பு, நலன், பணப்பலன் ஆகியவை குறித்த அவர்களது அக்கறையை வெளிப்படுத்தும் வழிகளாக இந்நடவடிக்கைகள் அமைகின்றன. சில தொழிற்சாலை நிர்வாகங்கள் தங்கள் ஒப்பந்த பணியாட்களை ஏதும் பெரிய காரணம் இன்றி வேலையை விட்டு நிறுத்தும் வழக்கம் பரவலான ஒன்று. இவ்வாறு ஒப்பந்த முறிவு ஏற்பட்டு அதற்கு ஒரு தீர்வு எட்ட முடியாத பட்சத்தில், தொழிற்சங்கங்கள் தங்கள் எதிர்ப்பை பதியும்  முகமாக பல போராட்டங்களை முன்னெடுக்கும்.  பெரிய அளவிலான வேலைநிறுத்தம் பொதுவாக செய்யப்படும் ஒன்று. அதோடு உள்ளிருப்பு போராட்டம், வேலையின் வேகத்தை குறைத்தல், ஆர்ப்பாட்டங்கள், முதலிய பல போராட்ட வடிவங்களை தொழிற்சங்கங்கள் கையிலெடுக்கும். இந்த போராட்டங்கள்,  ஒரு இடக்கரடக்கலாக தொழிற்சங்க கூட்டு நடவடிக்கைகள் அல்லது தொழில்துறை நடவடிக்கை என்று அழைக்கப்படுவதுண்டு.  ஆனால், தொழிலாளர் விவகாரங்களுக்காக மட்டுமல்லாது அரசியல், சமுதாய மாற்றங்களுக்காகவும் இவை அமையலாம்.

## வகைகள்
*பொது வேலைநிறுத்தம்
*உள்ளிருப்புப் போராட்டம்
*மறியல்
*குறைவேகப் பணி
*மிகைநேரப் பணித் தடை
*விதிக்கிணங்கப் பணிசெய்தல்
*ஒட்டுமொத்த நோய்விடுப்பு எடுத்தல்
*வேலைநிறுத்தம்

## மேற்கோள்கள்

பகுப்பு:தொழிற்சங்கங்கள்
பகுப்பு:தொழிற்துறை செயல்முறைகள்
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
காவாப்பட்டி

**காவாப்பட்டி** (*Kavapatti*) என்பது இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம், செல்லம்பட்டி ஊராட்சிக்கு உட்பட்ட ஒரு கிராமம் ஆகும்.

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°04'23.3"N 78°30'07.0"E ஆகும். இந்த ஊரானது தருமபுரியில் இருந்து 44 கி.மீ. தொலைவிலும், சென்னையில் இருந்து 257 கி.மீ தொலைவிலும் உள்ளது.

## மக்கள் வகைப்பாடு
2011 மக்கள் கணக்கெடுப்பின்படி இங்கு 120 குடும்பங்களும் 426 மக்களும் வசிக்கின்றனர். இதில் 221 ஆண்களும்  205 பெண்களும் அடங்குவர்.

## ஊரில் உள்ள கோயில்கள்
* காவாப்பட்டி மாரியம்மன் சென்றாயப் பெருமாள் கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
ஒத்த ஒட்டிணைவு (தாவரவியல்)

தாவரங்களில் உள்ள மலர்களில் ஒத்த உறுப்புகள்,  உருவாகும்போதே இணைந்து காணப்படுவதற்கு **ஒத்த ஒட்டிணைவு** (*Connation*) என்று பெயர். எடுத்துக்காட்டாக, அல்லி இதழ்கள் ஒன்றிணைந்து குழல் வடிவ அல்லிவட்டம் உருவாகும். 

இதற்கு நேர்மாறாக ஒத்தற்ற உறுப்புகள் உருவாகும்போதே  இணைந்து காணப்படுவதற்கு ஒத்தற்ற ஒட்டிணைவு (Adnation) என்று பெயர்.  இணையொத்த உறுப்புகள் மிக அருகாைமயில் நெருங்கி இருந்தாலும் அவை இணையாமல் இருப்பதற்கு "ஒட்டிணையாதவை" (connivent) என்று பெயா். இது போன்ற அமைப்பு சொலானம் போன்ற பல பேரினங்களில் காணப்படுகிறது.

;மலரின் பாகங்களில் காணப்படும் ஒத்த ஒட்டிணைவு வகைகள்:

***சின்செபாலஸ்**: மலரில் உள்ள அனைத்து புல்லி இதழ்களும் இணைந்து கோப்பை அல்லது குழல் வடிவில் காணப்படும். இணைந்த புல்லி இதழ்களின் அடிப்பகுதி குழல் வடிவிலும் இணையாத புல்லி இதழ்களின் நுனிப்பகுதிகள் தனி மடல்களாகவும் காணப்படும்.
***சின்பெடாலஸ்**: மலரில் உள்ள அனைத்து அல்லி இதழ்களும் இணைந்து கோப்பை,குழல் அல்லது வேறு வடிவில் காணப்படும்.
***மகரந்தத்தாள்கள்**:
****சினான்ட்ரஸ்**: மகரந்தத்தாள்கள் அனைத்தும் குறிப்பிட்ட முறையின்றி இணைந்திருக்கும்.
****சின்பிளமென்டஸ்**: மகரந்தத்தாள்கள் அனைத்தும் மகரந்தக்கம்பிகளில் மட்டுமே இணைந்திருக்கும்.
****சினான்த்ரஸ்**: மகரந்தத்தாள்கள் அனைத்தும் மகரந்தப்பைகளில் மட்டுமே இணைந்திருக்கும்.
****சின்கார்பஸ்**: சூலிலைகள் அனைத்தும் இணைந்து கூட்டு சூற்பையாக காணப்படும்.

மலரின் இணையாத(இணைப்பில்லாத) பாகங்கள் அனைத்திற்கும் சின் என்ற முன்வாா்த்தைக்குப் பதில் அபோ அல்லது டையலி என்ற முன்வார்த்தை வரும். உதாரணமாக அல்லி இதழ்கள் இணையாமல் காணப்பட்டால் அதற்கு அபோபெடாலஸ் டையலிபெடலஸ்  என்று பெயர்

## மேற்கோள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தாவர உடற்கூற்றியல்
கணிதம் கீழ் அளவைகள்

## கணிதம் கீழ் அளவைகள்
# 1 - ஒன்று
# 3/4 - முக்கால்
# 1/2 - அரை
# 1/4 - கால்
# 1/5 - நாலுமா
# 3/16 - மூன்று வீசம்
# 3/20 - மூன்று மா
# 1/8 - அரைக்கால்
# 1/10 - இருமா
# 1/16 - மாகாணி
# 1/20 - ஒருமா
# 3/64 - முக்கால் வீசம்
# 3/80 - மூக்காணி
# 1/32 - அரைவீசம்
# 1/40 - அரைமா
# 1/64 - கால்வீசம்
# 1/80 - காணி
# 3/320 - அரைக்காணி முந்திரி
# 1/160 - அரைக்காணி
# 1/320 - முந்திரி
# 1/102400 - கீீீழ்முந்திரி
# 1/2150400 - இம்மி
# 1/23654400 - மம்மி
# 1/165580800 - அணு 
# 1/1490227200 - குணம்
# 1/7451136000 - பந்தம்
# 1/44706816000 - பாகம்
# 1/312947712000 - விந்தம்
# 1/5320111104000 - நாகவிந்தம்
# 1/74481555456000 - சிந்தை
# 1/4896631109120000 - கதிர்முனை
# 1/9585244364800000 - குரல்வளையப்படி
# 1/575114661888000000 - வெள்ளம்
# 1/57511466188800000000 - நுண்மணல்
# 1/2323824530227200000000 - தேர்த்துகள்
#

பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழர் அளவியல்
உஷா தாகூர்

**உஷா தாகூர்** (பிறப்பு : 3 பெப்ரவரி 1966) என்பவர் இந்திய அரசியல்வாதியும் மத்திய பிரதேச மாநில சட்டப்பேரவை பெண் உறுப்பினரும் ஆவார். பாரதீய ஜனதா கட்சியைச் சேர்ந்த இவர் இந்தோர்-3 சட்டசபைத் தொகுதியிலிருந்து தேர்ந்தெடுக்கப்பட்டவர்.

## ஆரம்ப வாழ்க்கை மற்றும் கல்வி
உஷா தாகூர் இந்தூரிலுள்ள சராசரி நடுத்தரக் குடும்பத்தில் பிறந்தவர். குழந்தைப்பருவம் முதலே இவர் கவிதைகள் மற்றும் இந்தி இலக்கியங்களில் ஆர்வம் காட்டி வந்தார். பின்னர் எம்.ஏ. பட்டம் பெற்றார். சமயம் சார்ந்த நிகழ்ச்சிகளில் பஜனைப் பாடல்கள் பாடுகிறார்.

## மேற்கோள்கள்

பகுப்பு:1966 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:மத்தியப் பிரதேச அரசியல்வாதிகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
மாக்கோலம்

கோலம் என்றால் "அழகு"என்று பொருள்.அரிசி மாவினால் கோலம் போடுவதால் எறும்பு மற்றும் பூச்சிகளுக்கு உணவாக பயன்படும் என்பதால் காலையில் வாசலில் கோலம் போட்டால் மகாலட்சுமி வீட்டிற்கு வருவாள், வாசம் செய்வாள் என்று நம்பப்படுகிறது. இதனை வடமொழியில் ரங்கோலி என்பர். ரங்கம்=மண்டபம் அல்லது சபை என்று பொருள் . வல்லி என்றால் கொடி. கொடி போன்று புள்ளிகளாலும் , கோடுகளாலும் அழகாகப் போடப்பட்டதால் ரங்கோலி என அழைக்கப்படுகிறது.                                       
காலையில் வாயு மண்டலதில் வரும் தூய காற்று பெண்களின் உடல் நலத்திற்கு நன்மை பயக்கும் என்பதால் அதிகாலையில் மாக்கோலம் வாசலில் இடுவது வழக்கமாக இருந்து வருகிறது. 

## சான்றுகள்

பகுப்பு:கோலங்கள்
மொரசுப்பட்டி

**மொரசுப்பட்டி** என்பது  கிருஷ்ணகிரி மாவட்டம், சூளகிரி ஊராட்சி ஒன்றியத்தில் அமைந்துள்ளது. இந்தக் கிராமம் சாமல்பள்ளத்தில் இருந்து உலகம் செல்லும் வழியில் உள்ளது. இது மலை சார்ந்த பகுதியில் அமைந்துள்ளது. இந்தக் கிராமம் விவசாயம் சார்ந்த தொழில் மூலம் தங்களது வருமானம் ஈட்டி வருகிறார்கள்.

பகுப்பு:கிருஷ்ணகிரி மாவட்டத்திலுள்ள கிராமங்கள்
ஈரான் தேசிய தாவரவியல் பூங்கா

**ஈரான் தேசிய தாவரவியல் பூங்கா (''National Botanical Garden Of Iran'')** ஈரான் நாட்டின் தலைநகரமான தெகுரானில் உள்ளது. பூங்காவின் மொத்த பரப்பளவு 150 எக்டா்களாகும். ஈரானில் உள்ள தாவர இனங்களை வகைப்படுத்தவும், ஈரானிய தோட்டக்கலைக்கு ஒரு முக்கிய மையமாகவும் அமையும் வகையில் திட்டமிடப்பட்டு உருவாக்கப்பட்டது. ஈரானியத் தாவரங்களின் உலர் மாதிரிகள் படிப்படியாக உருவாக்கப்பட்டு இங்கு தற்போது 1,60,000 தாவரங்களின் உலர் தாவர மாதிரிகள் வைக்கப்பட்டுள்ளன. ஈரானில் உள்ள தாவரங்களைத் தவிர இமயமலை, சப்பான், அமொிக்கா, ஆப்பிாிக்கா, மற்றும் ஆத்திரேலியா போன்ற நாடுகளின் தாவரங்களும் ஈரான் தேசிய தாவரவியல் பூங்காவில் உள்ளன.

புவியின் பலவகையான மர வகைகளும் கொண்ட ஒரு மரக்கருவூலம், 6 ஏாிகள், குன்றுகள் ( அல்போா்சு மலைத் தொடர், சக்ரோசு மலைத்தொடர் மற்றும் இமயமலைத் தொடர் ஆகியவற்றைக் குறிக்கும் பொருட்டு)  பாறைத்தோட்டம், அருவி, ஈரநிலம் (சேற்று நிலம்), பாலைவனத் தாவரப்பகுதிகள், உவா் ஏாி, வறண்ட ஆற்றுப்படுக்கை, பழத்தோட்டம் போன்றவைகளும் இப்பூங்காவில் உள்ளடங்கியுள்ளன. இங்குள்ள தாவரவியல் மற்றும் தோட்டக்கலையியல் நூலகமானது 11000 எண்ணிக்கைக்கும் மேற்பட்ட நூல்களைக் கொண்டுள்ளது.

## மேற்கோள்கள்

## புற இணைப்புகள்

* [//nbgi.rifr-ac.ir/ Web page]
* [//gallery.netbaran.com/national-botanical-garden-of-iran-tehran/ Photo Gallery of National botanical garden of Iran/Tehran]

பகுப்பு:தாவரவியல் பூங்காக்கள்
பகுப்பு:ஈரானில் உள்ள பூங்காக்கள்
பகுப்பு:தெகுரான் மாகாணம்